**OBRAZLOŽENJE PRORAČUNA ZA 2023. I PROJEKCIJE ZA 2024. i 2025. GODINU**

NAZIV KORISNIKA: UPRAVNI ODJEL ZA OPĆU UPRAVU I IMOVINSKO PRAVNE POSLOVE

**DJELOKRUG RADA**

Upravni odjel za opću upravu i imovinsko pravne poslove obavlja upravne i stručne povjerene poslove državne uprave koji se odnose na:

* osobna stanja građana - promjena osobnog imena, naknadni upisi, ispravci, dopune te poništenje upisa u državnim maticama; ispravke u registru životnog partnerstva i evidenciji o državljanstvu; unos podataka u jedinstvene informacijske sustave državnih matica, evidencije o državljanstvu i registra životnog partnerstva te izdavanje dokumenata iz istih, dostave obavijesti o promjenama nadležnim tijelima koja vode službene evidencije o građanima, verifikacija upisa u državnim maticama, registru životnog partnerstva i evidenciji o državljanstvu; pripremne poslove sklapanja braka u vjerskom obliku, sklapanje braka u građanskom obliku, sklapanje životnog partnerstva; stjecanje hrvatskog državljanstva podrijetlom i rođenjem na području Republike Hrvatske
* registar birača – vođenje dijela registra birača, obavljanje poslova upisa u registar birača, ispravke, dopune i promjene podataka upisanih u registar birača, brisanje osoba iz registra birača, upis bilješki u registar birača, izradu izvatka iz popisa birača, izdavanje potvrda te drugih poslova sukladno zakonu kojim se uređuje registar birača;
* poslove u vezi upisa udruga i upisa promjena u Registar udruga Republike Hrvatske te prestanka postojanja udruga sa svojstvom pravne osobe; vođenje registra udruga u informatičkom obliku; vođenje zbirke isprava udruga; obavljanje nadzora nad radom udruga sukladno zakonu kojim se uređuje osnivanje udruga; upis stranih udruga u Registar stranih udruga u Republici Hrvatskoj, upis promjena u registar stranih udruga, vođenje registra stranih udruga u elektroničkom obliku, vođenje zbirke isprava stranih udruga te izdavanje potvrda iz navedenih službenih evidencija;
* Poslove u svezi upisa zaklada u Registar zaklada Republike Hrvatske, vođenje registra zaklada u informatičkom obliku, vođenje zbirke isprava zaklada, upis promjena u registar zaklada, upis stranih zaklada u Registar stranih zaklada u Republici Hrvatskoj, vođenje registra stranih zaklada u elektroničkom obliku, vođenje zbirke isprava stranih zaklada, upis promjena u registar stranih zaklada, obavljanje nadzora nad djelovanjem zaklada i stranih zaklada sukladno zakonu kojim se uređuje osnivanje zaklada te izdavanje potvrda iz navedenih službenih evidencija.
* donošenje rješenja u prvom stupnju o utvrđivanju razloga za prestanak zadruge u zakonom propisanim slučajevima,
* vođenje evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i članovima predstavničkih tijela jedinica lokalne i područne (regionalne) samouprave izabranih s liste grupe birača,
* davanje podataka iz evidencije nadležnim službama,
* utvrđivanje prava na naknadu za imovinu oduzetu za vrijeme jugoslavenske komunističke vladavine; izdavanje uvjerenja o pokrenutom postupku naknade; izdavanje uvjerenja i očitovanja o činjenicama jesu li određene nekretnine obuhvaćene podnesenim zahtjevima za naknadu; u stvarima koji se odnose na utvrđivanje vlasništva Republike Hrvatske na oduzetim nekretninama za koje nije podnesen zahtjev za naknadu ili je pravomoćno odbijen ili odbačen;
* izvlaštenje nekretnina (potpuno i nepotpuno izvlaštenje); provođenje osiguranja dokaza o stanju i vrijednosti nekretnina za koje se predlaže izvlaštenje; davanje odobrenja korisniku izvlaštenja za obavljanje pripremnih radnji; donošenje privremenog rješenja, stupanje u posjed izvlaštene nekretnine u tijeku postupka izvlaštenja; određivanje naknade za izvlaštene nekretnine i sklapanje nagodbi sa snagom izvršne isprave;
* predaju neizgrađenog građevinskog zemljišta u vlasništvo jedinici lokalne samouprave i određivanje naknade za predano zemljište;
* utvrđivanje prava vlasništva na turističkom i ostalom građevinskom zemljištu neprocijenjenom u postupku pretvorbe i privatizacije,
* područje vlasništva i stvarnih prava; donošenje i zemljišnoknjižna provedba posebnih rješenja o utvrđivanju predmeta prava vlasništva na turističkom i ostalom građevinskom zemljištu neprocijenjenom u postupku pretvorbe i privatizacije,
* obnovu, potporu za popravak i potporu za opremanje ratom oštećenih ili uništenih objekata (obiteljske kuće ili stana I, II, III, IV, V i VI stupnja oštećenja), povrat vlastito uloženih sredstava za obnovu – popravak u ratu oštećenih objekata, te naknadu materijalne štete uslijed terorističkih akata i javnih demonstracija, izdavanje uvjerenja i očitovanja po podnesenim zahtjevima za obnovu/potporu,
* rješavanje o statusnim pravima izbjeglica, prognanika i povratnika te o pravu na stambeno zbrinjavanje korisnika stambenog zbrinjavanja sukladno propisima kojima se uređuje status izbjeglica, prognanika i povratnika te područja posebne državne skrbi i potpomognuta područja,

te

* druge poslove utvrđene posebnim zakonom, drugim propisom, aktom Županijske skupštine i župana,

**Upravni odjel za opću upravu i imovinsko pravne poslove u svojoj nadležnosti nema proračunskih korisnika.**

**ORGANIZACIJSKA STRUKTURA:**

Za obavljanje poslova iz djelokruga Upravnog odjela ustrojen je odsjek za opću upravu, osobna stanja i matičarstvo.

U Odsjeku za osobna stanja i matičarstvo ustrojen je Odjeljak za matičarstvo.

Upravni odjel poslove iz svoga djelokruga i nadležnosti obavlja u sjedištu u Dubrovniku te u:

1. izdvojenom mjestu rada u Metkoviću za područje gradova Metković i Opuzen te općina Kula Norinska, Pojezerje, Slivno i Zažablje,
2. izdvojenom mjestu rada u Pločama za područje Grada Ploča,
3. izdvojenom mjestu rada u Korčuli za područje Grada Korčule i općina lumbarda, blato, Smokvica, Vela Luka, Orebić i Trpanj,
4. izdvojenom mjestu rada u Lastovu za područje Općine Lastovo.

**FINANCIJSKI PLAN ZA 2023. – 2025.**

|  |  |  |  |  |
| --- | --- | --- | --- | --- |
| Rb | Naziv programa | 2023. | 2024. | 2025. |
| 1. | opća uprava, osobna stanja i matičarstvo | 93.000,00 | 93.000,00 | 93.000,00 |
| 2. | Imovinsko-pravni poslovi | 212.000,00 | 212.000,00 | 212.000,00 |
|  | UKUPNO RAZDJEL 107 | 305.000,00 | 305.000,00 | 305.000,00 |

**NAZIV PROGRAMA: OPĆA UPRAVA, OSOBNA STANJA I MATIČARSTVO**

**Opći cilj programa: U okviru ovog programa provode se aktivnosti s ciljem osiguranja materijalnih i drugih uvjeta za redovno funkcioniranje odjeljka za matičarstvo, što se posebno odnosi na sklapanje braka i/ili životnog partnerstva pred matičarem izvan službenih prostorija kao i nabavu uredskog materijala i opreme za rad te obavljanja poslova održavanja opreme i ureda.**

**Povezanost programa sa strateškim dokumentima:**

**Ovaj program ne doprinosi izravno ostvarenju ciljeva iz plana razvoja Dubrovačko-neretvanske županije do 2027. godine („Službeni glasnik Dubrovačko-neretvanske županije,“, broj 23/21).**

**Zakonska osnova:** Pravilnik o mjerilima za određivanje iznosa i namjeni naknade ostvarene za sklapanje braka izvan službene prostorije („Narodne novine“, broj: 36/20) i Pravilnik o mjerilima za određivanje iznosa i namjeni naknade ostvarene za sklapanje životnog partnerstva izvan službene prostorije („Narodne novine“, broj: 36/20).

**Nositelj aktivnosti:** Upravni odjel za opću upravu i imovinsko-pravne poslove,Odjeljak za matičarstvo

**Ishodište i pokazatelji na kojima se zasnivaju izračuni i ocjene potrebnih sredstava za provođenje programa:** ostvarenje planiranih sredstava u protekloj godini te postojeće najave vjenčanja za 2023. godinu.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| R. br. | Naziv aktivnosti | 2023. | 2024. | 2025. |
| 1. | troškovi sklapanja braka pred matičarem izvan službenih prostorija | 93.000,00 | 93.000,00 | 93.000,00 |
|
|
|  | UKUPNO aktivnost | 93.000,00 | 93.000,00 | 93.000,00 |

**RAZLOG ODSTUPANJA OD PROŠLOGODIŠNJIH PROJEKCIJA**

**Unutar aktivnosti troškovi sklapanja braka pred matičarem izvan službenih prostorija sredstva za 2023. godinu se povećavaju za 25.217,33 Eur-a u odnosu na usvojene projekcije iz prethodnih godina zbog povećanog broja vjenčanja u prethodnoj godini i već pristiglih najava za 2023. godinu.**

**NAZIV PROGRAMA: IMOVINSKO PRAVNI POSLOVI**

**Opći cilj: Provedba upravnih postupaka koji se odnose na potpuno i/ili nepotpuno izvlaštenje nekretnina i utvrđivanje naknade za imovinu oduzetu za vrijeme jugoslavenske komunističke vladavine.**

**Povezanost programa sa strateškim dokumentima:**

**Poseban cilj: 4.1. razvoj sustava prostornog planiranja i upravljanja imovinom te jačanje kvalitete institucija u javnom sektoru.**

**Mjera: 4.1.1. jačanje kvalitete županijskih i lokalnih institucija**

**Zakonska osnova:** Zakon o izvlaštenju i određivanju naknade („Narodne novine“, broj 74/14, 69/17, 98/19) i Zakon o naknadi za imovinu oduzetu za vrijeme jugoslavenske komunističke vladavine („Narodne novine“, broj: 92/96, 80/02, 81/02 i 98/19).

**Posebni cilj**: Isplata deponiranih sredstava vlasnicima potpuno i/ili nepotpuno izvlaštenih nekretnina te isplata naknade procijeniteljima i punomoćnicima-odvjetnicima stranaka u postupcima izvlaštenja kao i korištenje sredstava za troškove zaposlenih, stručnu literaturu i opremu.

**Nositelj aktivnosti**:Upravni odjel za opću upravu i imovinsko-pravne poslove.

**Ishodište i pokazatelji na kojima se zasnivaju izračuni i ocjemne potrebnih sredstava za provođenje programa:** izračuni i ocjene potrebnih sredstava za provođenje programa temelje se na potrošenim sredstvima iz prethodnih godina, kao i na procjeni s obzirom na podnesene zahtjeve za izvlaštenje kao i na pravomoćna i izvršna rješenja o isplati vlasnicima izvlaštenih nekretnina, te rješenja o isplati nagrade vještacima i privremenim zastupnicima, kao i na već zapoćete projekte za koje je nužna provedba postupaka izvlaštenja.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| Rb | Naziv aktivnosti/projekta | 2023. | 2024. | 2025. |
| 1. | Vještačenje u postupcima za utvrđivanje naknade za oduzetu imovine | 200.000,00 | 200.000,00 | 200.000,00 |
|
| 2. | sufinanciranje rada odjela | 12.000,00 | 12.000,00 | 12.000,00 |
|  | UKUPNO PROGRAM | 212.000,00 | 212.000,00 | 212.000,00 |

**RAZLOG ODSTUPANJA OD PROŠLOGODIŠNJIH PROJEKCIJA**

**U odnosu na projekcije povećano je vještaćenje u postupcima za utvrđivanje naknade za oduzetu imovinu zbog večeg broja zahtjeva za izvlaštenje i postojećih projekata za koje se očekuje izvlaštenje.**