**OBRAZLOŽENJE PRORAČUNA ZA 2023. I PROJEKCIJE ZA 2024. i 2025. GODINU**

**NAZIV KORISNIKA: UPRAVNI ODJEL ZA ZAŠTITU OKOLIŠA I KOMUNALNE POSLOVE**

**SAŽETAK DJELOKRUGA RADA:**

Upravni odjel za zaštitu okoliša i komunalne poslove, u dijelu poslova koji se odnosi na komunalne poslove obavlja poslove razvitka mreža objekata komunalne infrastrukture od značaja za više jedinica lokalne samouprave, drugostupanjske upravne postupke po žalbama na uprave akte jedinica lokalne samouprave sukladno posebnim propisima i uređenje uvjeta i načina obavljanja županijskog linijskog prijevoza putnika autobusom u cestovnom prometu na području Dubrovačko-neretvanske županije.

U dijelu koji se odnosi na zaštitu okoliša i prirode Upravni odjel obavlja upravne i neupravne poslove zaštite okoliša i prirode koji su mu zakonskim i podzakonskim propisima stavljeni u nadležnost, od područnog (regionalnog) značaja za zaštitu okoliša i prirode, održivo gospodarenje otpadom i unaprjeđenje stanja okoliša. Rad na izradi dokumenata zaštite okoliša i provodi EU projekte iz područja zaštite okoliša, očuvanja i promicanja vrijednosti prirodne baštine.

**PRORAČUNSKI KORISNICI IZ DJELOKRUGA RADA:**

Javna ustanova za upravljanje zaštićenim dijelovima prirode Dubrovačko-neretvanske županije i Agencija za gospodarenje otpadom.

**ORGANIZACIJSKA STRUKTURA:**

**Razdjel 105 UPRAVNI ODJEL ZA ZAŠTITU OKOLIŠA I KOMUNALNE POSLOVE**

**Glava 10501 ZAŠTITA OKOLIŠA I KOMUNALNI POSLOVI**

**Glava 10502 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

**Glava 10503 AGENCIJA ZA GOSPODARENJE OTPADOM DNŽ**

**FINANCIJSKI PLAN ZA 2023. – 2025. GODINU:**

**Glava 1 ZAŠTITA OKOLIŠA I KOMUNALNI POSLOVI**

|  |  |  |  |  |
| --- | --- | --- | --- | --- |
| **Rb** | **Naziv programa** | **2023** | **2024** | **2025** |
| **1.** | **Komunalna infrastruktura** | **92.906** | **92.906** | **92.906** |
| **2.** | **Unapređenje zaštite okoliša i prirode** | **785.213.** | **470.205** | **282.383** |
| **3.** | **EU projekti Upravni odjel za zaštitu okoliša, imovinskopravne**  **i komunalne poslove** | **95.538** | **0** | **0** |
|  | **UKUPNO GLAVA 1:** | **973.657** | **563.111** | **375.289** |

**NAZIV PROGRAMA: 1500 Komunalna infrastruktura**

**OPĆI CILJ:** Ravnomjerno poboljšanje komunalne izgrađenosti i opremljenosti jedinica lokalne samouprave na području Županije

**POSEBNI CILJ:** Sufinanciranje nominiranih projekata jedinaca lokalne samouprave koji se odnose na unaprjeđenje komunalne infrastrukture i sustava vodoopskrbe.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Strateškog okvira Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.1. Unaprjeđenje gospodarenja vodama i otpadom, Posebnog cilja 3.2. Poboljšanje unutarnje i vanjske povezivosti te zelene mobilnosti - Mjere 3.2.1. Poticanje cjelovitog razvoja prometne infrastrukture te Posebnog cilja 4.4. Razvoj ostalih geografskih područja od posebnog interesa - Mjera 4.4.3. Očuvanje okoliša te održivo upravljanje prirodnim i kulturnim vrijednostima i Mjera 4.4.4. Razvoj prometne i digitalne infrastrukture.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o lokalnoj i područnoj (regionalnoj) samoupravi (Narodne novine, broj: 33/01, 60/01, 109/07, 125/08, 36/09, 136/09, 150/11, 144/12, 19/13, 137/15,123/17, 98/19 i 114/20)

Zakon o komunalnom gospodarstvu (Narodne novine, broj: 68/18, 110/18 i 32/20)

Zakon o vodama (Narodne novine, broj: 66/19 i 84/21)

Zakon o financiranju vodnog gospodarstva (Narodne novine, broj: 153/09, 90/11, 56/13, 154/14, 119/15, 120/16, 127/17 i 66/19)

**NOSITELJ AKTIVNOSTI:** Dubrovačko – neretvanska županija i jedinice lokalne samouprave

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na potrošenim sredstvima na pojedine projekte iz prethodnih godina.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** U 2022. god. Dubrovačko – neretvanska županija sufinancirala je projekte općina Općina Zažablje – 100.000,00 kn (Rekonstrukcija igrališta Kosa), Općina Pojezerje – 100.000,00 kn (Uređenje dionice PCŠ1 – nerazvrstana poljska cesta na dijelu polja Jezero, na k.č. broj 3769 k.o. Otrić Seoci), Općina Lastovo – 130.000,00 kn (Otočki linijski cestovni javni prijevoz), Općina Kula Norinska – 100.000,00 kn (Izgradnja vodoopskrbnog sustava u naseljima Borovci i Nova Sela), Grad Metković – 70.000,00 kn (Nabava materijala i nasipanje poljskih puteva na području Grada Metkovića za 2022. god.). Ciljevi su postignuti u cijelosti sukladno planiranim sredstvima.

**NAČIN I SREDSTVA ZA REALIZACIJU PROGRAMA: 1500 Komunalna infrastruktura**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **Kapitalni projekt K150003 Sufinanciranje programa i projekata JLS – komunalna infrastruktura i vodoopskrba** | **92.906** | **92.906** | **92.906** |
|  | **Ukupno program:** | **92.906** | **92.906** | **92.906** |

**RAZLOG ODSTUPANJA OD PROŠLOGODIŠNJIH PROJEKCIJA**: *(potrebno je navesti zbog čega se plan za 2023. i projekcija za 2024. i 2025. razlikuje od usvojenih projekcija iz prethodne godine)*

**NAZIV PROGRAMA : 1501 Unapređenje zaštite okoliša i prirode**

**OPĆI CILJ:** Očuvanje, zaštita i unaprjeđivanje stanja okoliša i prirode, zaštita i unaprjeđenje kakvoće morskog okoliša te zdravlja ljudi.

**POSEBNI CILJ:**

Zaštita morskog okoliša od onečišćenja i provedba Plana intervencija kod iznenadnog onečišćenja mora Republike Hrvatske i Plana intervencija kod iznenadnog onečišćenja mora Dubrovačko-neretvanske županije. U navedenom dijelu program se realizira sufinanciranjem brodova čistača mora, sufinanciranjem opreme za sprječavanje i sanaciju iznenadnih onečišćenja mora. Korisnici su jedinice lokalne samouprave, davatelji usluge čišćenja mora od onečišćenja. Praćenjem kakvoće mora na morskim plažama na području DNŽ tijekom sezone za kupanje i pravovremenim obavještavanjem javnosti o kakvoći mora kao i o kratkoročnim onečišćenjima mora omogućuje se planiranje unaprjeđenja kakvoće mora za kupanje kao i neposredno zaštita zdravlja kupača. Zavod za javno zdravstvo Dubrovačko-neretvanske županije, sukladno godišnjem Programu utvrđivanja kakvoće mora na morskim plažama na području Dubrovačko-neretvanske županije prati kakvoću mora za kupanje, izrađuje kartografske prikaze morskih plaža i profile mora za kupanje te Izvješće. Unaprjeđenje i zaštita prirode i očuvanje bioraznolikosti te održivi razvoj Dubrovačko-neretvanske županije provodi se podrškom projekata i programa udruga i institucija koje djeluju u području zaštite prirode i okoliša.

Dubrovačko-neretvanska županija podržava ciljeve Strategije prilagodbe klimatskim promjenama Republike Hrvatske za razdoblje do 2040. godine s pogledom na 2070. godinu te sukladno **Programu** ublažavanja klimatskih promjena, prilagodbe klimatskim promjenama i zaštite ozonskog sloja Dubrovačko-neretvanske županije 2022. do 2025. godine koji je u postupku donošenja provodi aktivnosti koje imaju za cilj jačanje otpornosti i sposobnosti oporavka od negativnih posljedica klimatskih promjena. Radi se o aktivnostima kojima se pozitivno utječe na prilagodbu klimatskim promjenama provedbom koncepta zelene infrastrukture, povećanjem otpornosti sektora turizma na klimatske promjene uređenjem zelenih površina oko zgrade Javne ustanove za upravljanje zaštićenim dijelovima prirode u Dubrovniku, uređenje parka uz osnovnu školu u Pridvorju u Općini Konavle, te revitalizacijom i uređenjem pješačke, odnosno biciklističke staze na području Općine Orebić.

Sukladno Zakonu o gospodarenju otpadom obveza je jedinice regionalne samouprave donošenje Plana gospodarenja otpadom do 1. siječnja 2024. godine. Sukladno Zakonu o zaštiti okoliša, za potrebe praćenja ostvarivanja ciljeva iz Programa zaštite okoliša i drugih planskih dokumenata vezanih za pojedine sastavnice okoliša obveza jedinice regionalne samouprave je izrada Izvješća o stanju okoliša za četverogodišnje razdoblje. Dubrovačko-neretvanska županija sudjeluje u sufinanciranju međunarodnog programa Eko-škole što se utvrđuje godišnjim sporazumom s udrugom Lijepa Naša iz Zagreba. Ostale planirane aktivnosti su edukacija lokalnog stanovništva, a posebno mladih o važnosti usvajanja navika zdravog življenja uz očuvanje okoliša kroz projekt Zdrav za 5. U sklopu ovog Programa provodi se i izrada prijedloga Odluke o utvrđivanju sanitarnih zona izvorišta.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.3. Razvoj sustava praćenja, obrazovanja i informiranja o okolišu.

**ZAKONSKE I DRUGE PODLOGE NA KOJIMA SE PROGRAM ZASNIVA**: *Zakon o zaštiti okoliša, Zakon o zaštiti prirode, Zakon o gospodarenju otpadom, Plan intervencija kod iznenadnog onečišćenja mora Republike Hrvatske, Plan intervencija kod iznenadnog onečišćenja mora DNŽ, Uredba o kakvoći mora za kupanje, Zakon o udrugama*

**NOSITELJ AKTIVNOSTI:** Ministarstvo mora prometa i infrastrukture, Dubrovačko-neretvanska županija, Županijski operativni centar za provedbu Plana intervencija kod iznenadnih onečišćenja mora u Dubrovačko-neretvanskoj županiji, davatelji usluge u provedbi Plana intervencija, Zavod za javno zdravstvo Dubrovačko-neretvanske županije, ovlaštenici za izradu stručnih podloga, programa i izvješća, udruge iz područja zaštite okoliša i prirode koje djeluju na području Dubrovačko-neretvanske županije, Udruga „Lijepa naša“ - Eko škole.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračun potrebnih sredstava se temelji na ugovornim obvezama, na odlukama donesenim od strane Županijske skupštine, kao i zaključaka ŽOC-a, a u skladu s procijenjenim vrijednostima usluga sanacija onečišćenja mora, na Programu utvrđivanja kakvoće mora na morskim plažama na području Dubrovačko-neretvanske županije donesenim od strane Županijske skupštine, u skladu s procijenjenim vrijednostima usluga, na temelju procjene vrijednosti stručnih podloga, programa i izvješća te procjene udjela Županije u planiranim projektima, kao i na temelju procjene o visini sredstava kojima se podržavaju programi/projekti udruga iz područja zaštite okoliša i prirode. Tijekom 2023. planirana je i nabava izrade Izvješća o stanju okoliša 2019.-2022. te Plana gospodarenja otpadom za šestogodišnje razdoblje sukladno odredbama novog Zakona o gospodarenju otpadom (NN, br. 84/21).

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI** *Ciljevi su postignuti u potpunosti.*

**NAČIN I SREDSTVA ZA REALIZACIJU PROGRAMA: 1501 Unapređenje zaštite okoliša i prirode**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024** | **2025** |
| **1.** | **Aktivnost A150101 Korištenje broda za čišćenje mora** | **91.578** | **91.578** | **91.578** |
| **2.** | **Aktivnost A150102 Provedba plana intervencija kod iznenadnih onečišćenja mora** | **91.154** | **60.578** | **60.578** |
| **3.** | **Aktivnost A150103 Zavod za javno zdravstvo - praćenje kakvoće morske vode za**  **kupanje i rekreaciju** | **74.800** | **74.800** | **74.800** |
| **4.** | **Aktivnost A150104 Sufinanciranje projekta i programa udruga i institucija iz područja zaštite okoliša i prirode** | **21.227** | **21.227** | **21.227** |
| **5.** | **Aktivnost A150108 Hortikulturno uređenje zelenih površina** | **252.095** | **108.040** | **0** |
| **6.** | **Aktivnost A150109 Uređenje staze Podvlaštica - Vlaštica** | **186.159** | **79.782** | **0** |
| **7.** | **Kapitalni projekt K150105 Dokumenti zaštite okoliša** | **50.000** | **16.000** | **16.000** |
| **8.** | **Tekući projekt T150106 Sudjelovanje u aktivnostima u području zaštite okoliša i prirode** | **12.700** | **12.700** | **12.700** |
| **9.** | **Tekući projekt T150107 Sanacija okoliša** | **5.500** | **5.500** | **5.500** |
|  | **Ukupno program:** | **785.213** | **470.205** | **282.383** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena odstupanja su zbog očekivanih povećanja cijena usluga u provedbi pojedinih aktivnosti programa.

**POKAZATELJ USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe programa i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

Plaćene tekuće obveze prema ugovorima za uslugu pripravnosti i sanacije onečišćenja morskog okoliša, kontrolu kakvoće mora na plažama, nabavljena oprema za sprječavanje onečišćenja mora od strane JLS, sufinancirani projekti udruga iz područja zaštite okoliša i prirode, provedena nabava dokumenata zaštite okoliša, održane aktivnosti na zaštiti okoliša i prirode uz angažman DNŽ, obavljena sanacija okoliša sukladno rješenju inspekcije...

**NAZIV PROGRAMA: 1502 EU projekti Upravni odjel za zaštitu okoliša i komunalne poslove**

**OPĆI CILJ:** Očuvanje prirodne baštine, zaštita i unaprjeđenje stanja okoliša, razvoj novih adaptacijskih planova za povećanje otpornosti na klimatske promjene i razvijanje strategija za ublažavanje posljedica klimatskih promjena

**POSEBNI CILJ:** *(posebni cilj treba odrediti na način da se definira što se programom želi postići, kako se nastoji realizirati program i tko je korisnik ili primatelj usluge)*

INTERREG projekt ADRIACLIM ima za cilj prikupljanje potrebnih informacija kako bi se podržao razvoj regionalnih planova prilagođavanja klimatskim promjenama, izrada Smjernica/Plana adaptacije na klimatske promjene kroz mjerenja koja će biti odrađena kroz projekt u suradnji s ostalim projektnim partnerima IZOR i Institut Ruđer Bošković. Pilot područje za DNŽ - obalno područje/plaža u uvali Slano. Ulaganje u podizanje razine svijesti o problematici klimatskih promjena kroz uređenje plaže.

INTERREG projekt CASCADE - CoAStal and marine waters integrated monitoring systems for ecosystems proteCtion AnD managemEnt, ima za cilj razvoj skupa usklađenih i koordiniranih akcija, uključujući praćenje (promatranje i modeliranje) i upravljanje morskim okolišem i obalnim područjem kako bi se poboljšalo znanje i procijenila ranjivost kopnenog, obalnog i morskog okoliša i ekosustava u Italiji i Hrvatskoj s konačnim ciljem obnove ugroženih vrsta i podrške integriranom upravljanju. Pilot područje za DNŽ je ušće Neretve.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Posebnog cilja 3.1. Očuvanje okoliša i energetska tranzicija na što veću dobrobit lokalne zajednice - Mjere 3.1.3. Razvoj sustava praćenja, obrazovanja i informiranja o okolišu te Posebnog cilja: 3.3. Očuvanje, valorizacija i održivo korištenje prirodne i kulturne baštine – Mjere 3.3.1. Očuvanje, valorizacija i održivo korištenje prirodne baštine. Posredno doprinosi ostvarenju Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru- Mjera 4.1.1. Jačanje kvalitete županijskih i lokalnih institucija, kroz jačanje kapaciteta za korištenje EU fondova .

**ZAKONSKE I DRUGE PODLOGE NA KOJIMA SE PROGRAM ZASNIVA**: *Zakon o zaštiti okoliša, Zakon o zaštiti prirode, Operativni program Konkurentnost i kohezija 2014. - 2020.*

**NOSITELJ AKTIVNOSTI:** DNŽ, kao projektni partner u programu INTERREG

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** *:* Izračun potrebnih sredstava se temelji na temelju predviđenih sredstava budžeta pojedinih projekata sukladno planiranim troškovnicima i drugim izvorima su planirani tijekom pripreme projekata.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI** Ciljevi su postignuti sukladno planu provedbe projektnih aktivnosti, osim izuzetno odgođenih aktivnosti zbog pandemije COVID-19.

**NAČIN I SREDSTVA ZA REALIZACIJU PROGRAMA: 1502 EU projekti Upravni odjel za zaštitu okoliša i komunalne poslove**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **Kapitalni projekt K150203 EU Projekt INTERREG HR-ITA: ADRIACLIM - prilagodba klimatskim promjenama** | **49.488** | **0** | **0** |
| **2.** | **Kapitalni projekt K150204 EU Projekt INTERREG HR-ITA: CASCADE – sprječavanje rizika od onečišćenja mora** | **46.050** | **0** | **0** |
|  | **Ukupno program:** | **95.538** | **0** | **0** |

**RAZLOG ODSTUPANJA OD PROŠLOGODIŠNJIH PROJEKCIJA**: *odstupanja od realizacije potrošnje planiranih sredstava postoje zbog odgađanja projektnih aktivnosti zbog pandemije COVID 19 zbog čega je odobreno produljenje trajanja projekata na razini programa INTERREG za šest mjeseci.*

**NAZIV PRORAČUNSKOG KORISNIKA: Javna ustanova za upravljanje zaštićenim dijelovima prirode Dubrovačko-neretvanske županije**

**SAŽETAK DJELOKRUGA RADA:**

Javna ustanova za upravljanje zaštićenim dijelovima prirode Dubrovačko-neretvanske županije upravlja s 35 zaštićenih dijelova prirode Dubrovačko-neretvanske županije, 71 područjem europske ekološke mreže Natura 2000, 1 Ramsar područjem, te s preko 600 dosad otkrivenih speleoloških objekata.

Djelatnost Javne ustanove je zaštita, održavanje i promicanje zaštićenih dijelova prirode u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara, te nadzor nad provođenjem uvjeta i mjera zaštite prirode za područje kojim upravlja sukladno Zakonu o zaštiti prirode i drugim zakonskim aktima i podaktima kojima se uređuju pitanja zaštite prirode.

**ORGANIZACIJSKA STRUKTURA:**

**Razdjel 105 UPRAVNI ODJEL ZA ZAŠTITU OKOLIŠA I KOMUNALNE POSLOVE**

**Glava 10502 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

**FINANCIJSKI PLAN ZA 2023. – 2025. GODINU:**

**Glava 02 JAVNA USTANOVA ZA UPRAVLJANJE ZAŠTIĆENIM DIJELOVIMA PRIRODE DNŽ**

|  |  |  |  |  |
| --- | --- | --- | --- | --- |
| **Rb** | **Naziv programa** | **2023** | **2024** | **2025** |
| **1.** | **1503 Program Redovna djelatnost Javna ustanova za upravljanje zaštićenim dijelovima prirode DNŽ** | **563.821** | **507.388** | **471.139** |
| **2.** | **1504 EU projekti Javna ustanova za upravljanje zaštićenim dijelovima prirode DNŽ** | **415.900** | **303.679** | **247.889** |
|  | **UKUPNO GLAVA 02:** | **979.721** | **811.067** | **719.028** |

**NAZIV PROGRAMA: A101503 Program Redovna djelatnost Javna ustanova za upravljanje zaštićenim dijelovima prirode DNŽ**

**OPĆI CILJ:** Zaštita, održavanje, očuvanje, promicanje i korištenje zaštićenih dijelova prirode i područja ekološke mreže Natura 2000, te interpretacija i valorizacija zaštićenih prirodnih vrijednosti Dubrovačko-neretvanske županije.

**POSEBNI CILJ:**

**Aktivnost A150301 Redovno poslovanje Javne ustanove za upravljanje zaštićenim dijelovima prirode DNŽ**:

Osiguranje obavljanja redovne djelatnosti Javne ustanove u cilju rješavanja javnih potreba iz područja zaštite prirode, a koje su u nadležnosti ove Javne ustanove.

**Aktivnost A150302 Provođenje preventivnih mjera zaštite od požara - zaštićena područja i područja ekološke mreže Natura 2000**:

Provođenja preventivnih mjera zaštite od požara odnosi se na zaštitu od izbijanja početnih požara u zaštićenim područjima i područjima ekološke mreže, a sve u suradnji sa nadležnim vatrogasnim službama i jedinicama lokalne samouprave.

**Aktivnost A150303 Zaštita i očuvanje zaštićenih područja i područja ekološke mreže Natura 2000:**

Aktivnost podrazumijeva radnje vezane za zaštitu, održavanje, očuvanje, promicanje i korištenje područja ekološke mreže Natura 2000.

**Tekući projekt T150304 Projekt uspostava centra zaštite i očuvanja slatkovodnih kornjača u DNŽ**:

Projektom je predviđena izrada projektno-tehničke dokumentacije i ishođenje građevinske dozvole za prijavu uspostave interpretacijskog centra zaštite i očuvanja slatkovodnih kornjača u Dubrovačko-neretvanskoj županiji, u naselju Majkovi na financiranje izgradnje kroz programe Europske unije.

Svrha Centra je uspostava interpretativne i posjetiteljske infrastrukture, te formiranje adekvatne i opremljene izdvojene stanice/laboratorija za zaštitu i očuvanje riječne i barske kornjače, strogo zaštićenih vrsta slatkovodnih kornjača. Isti je zamišljen i kao mjesto u kojem će se na interaktivan način prezentirati sve prirodne vrijednosti i pripadajuće bioraznolikosti, namijenjene za edukaciju lokalnog stanovništva i posjetitelja, za ljubitelje prirode, odnosno stručne i znanstvene javnosti, kao i razvoja održivih oblika turizma u ruralnom području.

**Tekući projekt T150306 Projekt uklanjanja invazivne strane vrste Plavi rak**:

Plavi rak kao invazivna strana vrsta raširio se na području Ušća Neretve, Solane Ston i Stonskog kanala i time ostvario negativan utjecaj na bioraznolikost područja i predstavlja prijetnju izvornim populacijama. Kroz projekt će se uspostaviti kontrola populacije plavog raka izlovom istog te ga predstaviti kao resurs, odnosno kao novu ponudu u gastronomiji kroz popularizaciju jela od plavog raka.

**POVEZANOST PROGRAMA SA STRATEŠKIM DOKUMENTIMA:**

Program 1503 doprinosi ostvarenju posebnih ciljeva Plana razvoja Dubrovačko-neretvanske županije do 2027, i to Posebnog cilja 3.3., Mjera 3.3.1. Očuvanje, valorizacija i održivo korištenje prirodne baštine, te Posebnog cilja 4.1., Mjera 4.1.1. Jačanje kvalitete županijskih i lokalnih institucija i Mjera 4.1.2 Razvoj sustava prostornog planiranja i upravljanja imovinom.

Mjerom 3.3.1 se planira provedba niza aktivnosti kojima je temeljni cilj očuvanje, valorizacija i održivo korištenje prirodne baštine. Planirane su aktivnosti kojima će se osnažiti svijest stanovnika o važnosti značenja prirodne baštine te povećati stupanj njihove uključenosti u njeno očuvanje, zatim utvrditi krajobrazni tipovi i značajni krajobrazi, pripremiti i provesti infrastrukturna ulaganja te osigurati veća promocija turističkih potencijala zaštićenih prirodnih područja, a posebno delte Neretve.

Ciljevi Mjere 4.1.1. su jačanje transparentnosti, digitalizacije, inovativnosti u javnoj upravi kroz jačanje ljudskih potencijala i primjenu novih alata upravljanja koji se temelje na digitalnoj tehnologiji, a sve kako bi se omogućilo kvalitetnije djelovanje Javne ustanove.

Provedbom Mjere 4.1.2. želi se poboljšati sustav prostornog planiranja i upravljanja imovinom izradom dokumentacije i uspostavom baze podataka za potrebe izdavanja dozvola za športski i rekreacijski ribolov i izdavanje koncesijskih odobrenja u zaštićenim područjima.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o zaštiti prirode (Narodne novine br. 80/13, 15/18, 14/19 i 127/19) i pripadajući zakonski akti i podakti; Uredba o ekološkoj mreži i nadležnostima javnih ustanova za upravljanje područjima ekološke mreže (Narodne novine br. 80/19); Konvencija o vlažnim područjima; Zakon o zaštiti od požara (Narodne novine br. 92/10) i pripadajućim zakonski akti i podakti; Zakon o šumama (Narodne novine br. 68/18); Procjena ugroženosti od požara i Planovi zaštite od požara, Program aktivnosti u provedbi posebnih mjera zaštite od požara od interesa za Republiku Hrvatsku; Strategija EU-a za bioraznolikost do 2030. godine.

**NOSITELJ AKTIVNOSTI:** Javna ustanova za upravljanje zaštićenim dijelovima prirode Dubrovačko-neretvanske županije

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na ugovornim obvezama, sredstvima realiziranim na pojedine projekte i aktivnosti iz prethodnih godina, kao i procjeni potrebnih financijskih sredstava za izvršenje predviđenih projektnih aktivnosti za novoodobrene i planirane projekte.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Ciljevi su postignuti u cijelosti sukladno planiranim sredstvima.

**NAČIN I SREDSTVA ZA REALIZACIJU PROGRAMA: 1503 Program Redovna djelatnost Javna ustanova za upravljanje zaštićenim dijelovima prirode DNŽ**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **A150301 Redovno poslovanje Javne ustanove za upravljanje zaštićenim dijelovima prirode DNŽ** | **308.421** | **336.275** | **337.856** |
| **2.** | **A150302 Provođenje preventivnih mjera zaštite od požara - zaštićena područja i područja ekološke mreže Natura 2000** | **49.500** | **49.749** | **50.001** |
| **3.** | **A150303 Zaštita i očuvanje zaštićenih područja i područja ekološke mreže Natura 2000** | **82.450** | **82.864** | **83.282** |
| **4.** | **T150304 Projekt uspostava centra zaštite i očuvanja slatkovodnih kornjača u DNŽ** | **61.450** | **0** | **0** |
| **5.** | **T150306 Projekt uklanjanja invazivne strane vrste Plavi rak** | **62.000** | **38.500** | **0** |
|  | **Ukupno program 1503:** | **563.821** | **507.388** | **471.139** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena financijska odstupanja su nastala zbog povećane stope inflacije i očekivanih povećanja cijena usluga u provedbi pojedinih aktivnosti programa.

**NAZIV PROGRAMA : A101504 EU projekti Javna ustanova za upravljanje zaštićenim dijelovima prirode DNŽ**

**OPĆI CILJ:** Priprema i provedba projekata sufinanciranih sredstvima Europske unije i drugih izvora financiranja kroz međuregionalnu i prekograničnu suradnju kako bi se omogućio održiv i ravnomjeran razvoj svih dijelova Dubrovačko-neretvanske županije s naglaskom na zaštitu, održavanje, očuvanje, promicanje i korištenje zaštićenih prirodnih vrijednosti kojima Javna ustanova upravlja. Javna ustanova svojim aktivnostima i projektima koje provodi s ciljem zaštite i očuvanja zaštićenih prirodnih vrijednosti kojima upravlja, doprinosi ostvarenju obaveza Republike Hrvatske kao članice Europske unije, sukladno direktivama kojima se uređuje područje zaštite prirode, te osim zaštite i očuvanja izvornosti prirode, nastoji doprinijeti i održivom razvoju gospodarskih djelatnosti Županije.

**POSEBNI CILJ:**

**Kapitalni projekt K150401 Projekt Razvoj okvira za upravljanje ekološkom mrežom Natura 2000**:

Svrha projekta je doprinos postizanju ciljeva i uspostavljanju mjera očuvanja za ciljne vrste i stanišne tipove ekološke mreže Natura 2000 u Republici Hrvatskoj sa ciljem uspostave okvira za učinkovito upravljanje ekološkom mrežom Natura 2000 u Republici Hrvatskoj, kroz participatorni razvoj planova upravljanja područjima ekološke mreže, razvoj i institucionalnih i individualnih kapaciteta za upravljanje te podizanje javne svijesti o važnosti očuvanja ovih područja. Kroz projekt će se izraditi planovi upravljanja sukladno Zakonu o zaštiti prirode za sva zaštićena područja unutar Općine Konavle, poluotoka Pelješca, otoka Korčule, područje Malostonskog zaljeva te za područje ekološke mreže značajno za ptice Srednjodalmatinski otoci i poluotok Pelješac.

**Kapitalni projekt K150406 EU Projekt LIFE Contra Ailanthus:**

Projekt LIFE Contra Ailanthus predviđa kontrolu nad invazivnom vrstom Ailanthus altissima (pajasen) koja agresivnim širenjem potiskuje autohtone vrste, nepovratno mijenja izgled krajolika te narušava stabilnost ekosustava nanoseći im neprocjenjivu štetu. Aktivnosti Javne ustanove bit će usmjerene na ciljano područje stare gradske jezgre gradova Dubrovnik i Ston, te područja europske ekološke mreže Natura 2000 HR2001364 JI dio Pelješca.

Glavni ciljevi projekta su uklanjanje pajasena u ciljanim područjima ekološke mreže Natura 2000 i područjima kulturne baštine, sprječavanje daljnjeg unosa i širenja invazivne strane vrste – pajasen, prilagodba protokola i nacionalnog zakonodavstva u svrhu zabrane unošenja pajasena te priprema i osmišljavanje sustava za rano otkrivanje i brzi odgovor na pojavu invazivnih stranih vrsta (Early Detection and Rapid Response – EDRR).

Aktivnosti predviđene projektom ispunjanju obveze Republike Hrvatske kao članice Europske unije sukladno direktivama kojima se uređuje pitanje zaštite prirode.

**Kapitalni projekt K150407 EU projekt Očuvanje plemenite periske (*Pinna nobilis*) u Južnom dijelu Jadranskog mora**:

Cilj projekta je očuvanje i spas od izumiranja mediteranske i jadranske endemske vrste školjkaša, plemenite periske (*Pinna nobilis*). Plemenita periska je strogo zaštićena vrsta u Republici Hrvatskoj sukladno Zakonu o zaštiti prirode (Narodne novine br. 80/13, 15/18, 14/19 i 127/19) te se nalazi na popisu IUCN-a kao kritično ugrožena vrsta zbog masovnih pomora.

Sredstva su namijenjena za provedbu *in situ* aktivnosti, poput postavljanja kolektora ličinki, zaštite ličinki i odraslih živih jedinki od predatora i antropogenog utjecaja, označavanja lokacija za zaštitu, edukacije te ex situ aktivnosti poput smještanja živih jedinki periski u zatvorene sustave i održavanje istih. Kroz projekt, osim edukativnih aktivnosti, postavljeni su po tri linije kolektora na lokacijama Blace, Malostonski zaljev i Šipan, s kojih se redovno, sukladno projektnoj dinamici, prikupljaju uzorci s ciljem pronalaska juvenilnih jedinki mlađi plemenite periske.

**Kapitalni projekt K150408 Projekt Interpretacijski centar zaštićenih prirodnih vrijednosti doline Neretve u Novim Selima:**

Cilj uspostave ovog Centra je formiranje sustava održivog korištenja prirodne baštine s posebnim naglaskom na zaštićene prirodne vrijednosti te doprinos održivom društveno-gospodarskom razvoju Općine Kula Norinska, doline Neretve i Dubrovačko-neretvanske županije.

Interpretacijom i valorizacijom navedenih zaštićenih prirodnih vrijednosti doline Neretve, Centar će predstavljati mjesto za edukaciju lokalnog stanovništva, učenika i studenata, ali će biti i mjesto okupljanja znanstvenika, istraživača kao i prirodoslovaca, namijenjen detaljnijem proučavanju prirodnih fenomena te razvoju agrotehničkih mjera za ekološku i održivu poljoprivredu u dolini Neretve.

Sredstva su namijenjena financiranju izrade cjelokupne projektno-tehničke dokumentacije i ishođenje građevinske dozvole za prijavu budućeg interpretacijskog Centra zaštićenih prirodnih vrijednosti doline Neretve na financiranje izgradnje kroz programe Europske unije.

**Kapitalni projekt K150410 EU projekt LIFE 21-NAT-HR LIFE for Mauremys:**

Riječna kornjača jedna je od najugroženijih vrsta hrvatske herpetofaune. U Republici Hrvatskoj ju nalazimo u 4 međusobno izolirane populacije – Majkovi, Ston, Konavle i delta Neretve. Kroz projekt se planira poboljšati kvalitetu staništa te ukloniti izravne prijetnje. Također, kroz radionice, seminare, edukacijske turističke i volonterske programe će se raditi na podizanju svijesti o važnosti riječne kornjače kao krovne vrste za zdrava mediteranska močvarna staništa.

Cilj projekta je poboljšati konzervacijski status riječne kornjače (*Mauremys rivulata*) u Republici Hrvatskoj uspostavom održivih populacija u obnovljenim staništima te osigurati dugoročno pravilno upravljanje istima.

Aktivnosti projekta uključuju obnovu staništa, odnosno poboljšanje kvalitete i povezanosti staništa te kontrolu sukcesijskih procesa. Tijekom projekta pripremiti će se protokoli i prostor za ex-situ uzgoj u Zoološkom vrtu grada Zagreba te će biti uspostavljen i proveden uzgojni program.

Kroz ovaj projekt osigurati će se sudjelovanje svih relevantnih dionika na projektnom području u aktivnostima očuvanja vrste. Kroz projektne aktivnosti osigurati će se uključenost lokalne zajednice u akcije očuvanja kroz različite radionice, volonterske akcije te edukativne programe i materijale čime će se podići svijest o vrsti Mauremys rivulata, o Natura 2000 ekološkoj mreži i važnosti bioraznolikosti.

Aktivnosti predviđene projektom ispunjanju obveze Republike Hrvatske kao članice Europske unije sukladno direktivama kojima se uređuje pitanje zaštite prirode.

**Tekući projekt T150409 EU projekt SECURE**:

Projekt SeCure će kapitalizirati rezultate tri ranija Interreg V-A Italija-Hrvatska projekta - MoST, Asteris i Change We Care na temelju kojih će se provesti duža razdoblja testiranja, praćenje učinkovitosti smanjenja koncentracije soli, povećanje produktivnosti poljoprivrednog zemljišta, poboljšanje stanja ekosustava, zaštita slatkovodnih resursa.

Praćenje raspodjele soli te istraživanja njihovog utjecaja na poljoprivredu i biološku raznolikost provodit će se u obalnim područjima Venecije, Ravene i Delte Neretve.

Kroz projekt će se razviti komunikacija na visokoj razini kako bi se osvijestila šira javnost, stručnjaci, donositelji odluka i druge ciljne skupine u programskom području o upravljanju, protumjerama i strategijama prilagodbe kako bi se proces zaslanjenja obalnog okoliša držao pod kontrolom s obzirom na očekivane klimatske promjene.

**POVEZANOST PROGRAMA SA STRATEŠKIM DOKUMENTIMA:**

Program 1504 doprinosi ostvarenju posebnih ciljeva Plana razvoja Dubrovačko-neretvanske županije do 2027, i to Posebnog cilja 3.3., Mjera 3.3.1. Očuvanje, valorizacija i održivo korištenje prirodne baštine.

Mjerom 3.3.1 se planira provedba niza aktivnosti kojima je temeljni cilj očuvanje, valorizacija i održivo korištenje prirodne baštine. Planirane su aktivnosti kojima će se osnažiti svijest stanovnika o važnosti značenja prirodne baštine te povećati stupanj njihove uključenosti u njeno očuvanje, zatim utvrditi krajobrazni tipovi i značajni krajobrazi, pripremiti i provesti infrastrukturna ulaganja te osigurati veća promocija turističkih potencijala zaštićenih prirodnih područja, a posebno delte Neretve.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o zaštiti prirode (Narodne novine br. 80/13, 15/18, 14/19 i 127/19) i pripadajući zakonski akti i podakti; Uredba o ekološkoj mreži i nadležnostima javnih ustanova za upravljanje područjima ekološke mreže (Narodne novine br. 80/19); Konvencija o vlažnim područjima; Zakon o zaštiti od požara (Narodne novine br. 92/10) i pripadajućim zakonski akti i podakti; Zakon o šumama (Narodne novine br. 68/18); Procjena ugroženosti od požara i Planovi zaštite od požara, Program aktivnosti u provedbi posebnih mjera zaštite od požara od interesa za Republiku Hrvatsku; Strategija EU-a za bioraznolikost do 2030. godine.

**NOSITELJ AKTIVNOSTI:** Javna ustanova za upravljanje zaštićenim dijelovima prirode Dubrovačko-neretvanske županije

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:** Izračuni i ocjene potrebnih sredstava za provođenje Programa temelje se na preuzetim ugovornim obvezama, sredstvima realiziranim na pojedine projekte i aktivnosti iz prethodnih godina, kao i procjeni potrebnih financijskih sredstava za izvršenje predviđenih projektnih aktivnosti za novoodobrene i planirane projekte, sve u skladu sa odobrenim troškovnicima i hodogramima projekata.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Ciljevi su postignuti sukladno planu provedbe projektnih aktivnosti, osim izuzetno prolongiranih projektnih aktivnosti zbog pandemije COVID-19.

**NAČIN I SREDSTVA ZA REALIZACIJU PROGRAMA: 1504 EU projekti Javna ustanova za upravljanje zaštićenim dijelovima prirode DNŽ**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **K150401 Razvoj okvira za upravljanje ekološkom mrežom Natura 2000** | **6.750** | **6.785** | **6.822** |
| **2.** | **K150406 EU projekt LIFE CONTRA AILANTHUS – Kontrola invazivne vrste pajasen (*Ailanthus* *altissima*)** | **77.650** | **70.550** | **13.600** |
| **3.** | **K150407 EU projekt Očuvanje plemenite periske (*Pinna nobilis*) u Južnom dijelu Jadranskog mora** | **4.600** | **4.600** | **4.600** |
| **4.** | **K150408 EU projekt Interpretacijski centar zaštićenih prirodnih vrijednosti doline Neretve u Novim Selima** | **93.550** | **0** | **0** |
| **5.** | **K150410 EU projekt LIFE 21-NAT-HR LIFE for MAUREMYS** | **185.750** | **221.744** | **222.867** |
| **6.** | **T150409 EU projekt SECURE** | **47.600** | **0** | **0** |
|  | **Ukupno program 1504:** | **415.900** | **303.679** | **247.889** |

**RAZLOG ODSTUPANJA OD PROŠLOGODIŠNJIH PROJEKCIJA**: Određena financijska odstupanja su nastala zbog povećane stope inflacije i očekivanih povećanja cijena usluga u provedbi pojedinih aktivnosti programa.

**NAZIV KORISNIKA: AGENCIJA ZA GOSPODARENJE OTPADOM d.o.o.**

**SAŽETAK DJELOKRUGA RADA:**

Agencija za gospodarenje otpadom d.o.o. (AGO d.o.o.) je poslovni subjekt osnovan (sukladno zakonskoj obvezi) Izjavom o osnivanju društva s ograničenom odgovornošću 8.2.2007. g., a osnivač je Dubrovačko-neretvanska županija u visini 100 % temeljnog kapitala Društva. Osnovana je s ciljem uspostave sustava gospodarenja otpadom DNŽ, te poboljšanju stanja okoliša na području iste. AGO d.o.o. koordinira sa svim aktivnostima vezanim za osnivanje, izgradnju potrebne infrastrukture, ishodjenje svih potrebnih dozvola, te izgradnju, upravljanje i održavanje tijekom vijeka trajanja,centralne lokacije Centra za gospodarenje otpadom, svih pretovarnih stanica i opreme koje čine sastavni dio CGO-a na području županije.

Agencija za gospodarenje otpadom d.o.o. trenutno provodi i koordinira pripremnim aktivnostima na uspostavi sustava za gospodarenje otpadom na području Županije, poglavito Centra za gospodarenje otpadom, izradi studijske i projektno tehničke dokumentacije, dokumentacije za prijavu EU sufinanciranje, koje se najvećim dijelom financiraju sredstvima Fonda za zaštitu okoliša i energetsku učinkovitost, kao i aktivnostima na pripremi i izgradnji pristupne infrastrukture, radi prijave projekta za sufinanciranje iz EU kohezijskog Fonda davanjem kapitalne pomoći, a u svrhu postizanja ciljeva Strategije gospodarenja otpadom, i ispunjenja obveza proizašlih iz usklađivanja nacionalnog zakonodavstva s pravnom stečevinom EU, posebno s Direktivom o odlagalištima (1999/31/EC) i Direktivom o otpadu (2008/98/EC).

**PRORAČUNSKI KORISNICI IZ DJELOKRUGA RADA:**

AGENCIJA ZA GOSPODARENJE OTPADOM d.o.o.

**ORGANIZACIJSKA STRUKTURA:**

**Razdjel 105 UPRAVNI ODJEL ZA ZAŠTITU OKOLIŠA I KOMUNALNE POSLOVE**

**Glava 10503 AGENCIJA ZA GOSPODARENJE OTPADOM DNŽ**

**FINANCIJSKI PLAN (u €) ZA 2023. – 2025. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2023.** | **2024.** | **2025.** |
| **1.** | **1053 - Program gospodarenja otpadom** | **2.959.719** | **2.163.382** | **2.163.382** |
|  | **UKUPNO RAZDJEL:** | **2.959.719** | **2.163.382** | **2.163.382** |

**NAZIV PROGRAMA: 1053 - Program gospodarenja otpadom**

**OPĆI CILJ:** Sufinanciranje programa i projekata integriranog gospodarenja otpadom DNŽ

**POSEBNI CILJ:** Doprinijeti poboljšanju stanja okoliša na području DNŽ kroz provedbu aktivnosti sukladno Ugovoru s Fondom, a sve sukladno zakonskoj regulativi EU i RH, sa ciljem uspješne provedbe programa zaštite okoliša i doprinosa poboljšanju stanja okoliša, a sa konačnim ciljem uspostave sustava gospodarenja otpadom na području DNŽ – izgradnja CGO Lučino razdolje i 6 pretovarnih stanica.

**POVEZANOST PROGRAMA SA STRATEŠKIM DOKUMENTIMA:**

Ovaj program doprinosi ostvarenju posebnih ciljeva Strateškog okvira Plana razvoja Dubrovačko-neretvanske županije do 2027, Posebnog cilja 3.1.1. Unaprjeđenje gospodarenja vodama i otpadom - Mjere 3.3.1. Kvaliteta okoliša, izloženost ekološkim rizicima i klimatskim opasnostima,

**ZAKONSKE I DRUGE PODLOGE NA KOJIMA SE PROGRAM ZASNIVA**:

Strategija gospodarenja otpadom Republike Hrvatske (Narodne novine 130/05),

Plan gospodarenja otpadom u Republici Hrvatskoj za razdoblje 2007. – 2015. godine (Narodne novine [85/07](http://narodne-novine.nn.hr/clanci/sluzbeni/299087.html), [126/10](http://narodne-novine.nn.hr/clanci/sluzbeni/2010_11_126_3261.html), [31/11](http://narodne-novine.nn.hr/clanci/sluzbeni/2011_03_31_682.html)), Plan gospodarenja otpadom DNŽ, Plan gospodarenja otpadom u Republici Hrvatskoj za razdoblje 2017.- 2022. godine*.*

**NOSITELJ AKTIVNOSTI:** AGENCIJA ZA GOSPODARENJE OTPADOM d.o.o.; Dubrovačko-neretvanska županija, Fond za zaštitu okoliša i energetsku učinkovitost, Ministarstvo gospodarstva i održivog razvoja.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENEPOTREBNIH SREDSTAVA ZA PROVOĐENJE PROGRAMA:** Izračun potrebnih sredstava temelji se na ugovornim obvezama, izračunu operativnih rashoda poslovnog subjekta i u skladu s procijenjenim vrijednostima ulaganja u infrastrukturu i izgradnju Centra za gospodarenje otpadom Lučino razdolje i 6 pretovarnih stanica na području Dubrovačko-neretvanske županije.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** Ciljevi su postignuti u cijelosti sukladno planiranim sredstvima.

**NAČIN I SREDSTVA ZA REALIZACIJU PROGRAMA: 10503 - AGENCIJA ZA GOSPODARENJE OTPADOM d.o.o.**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| **1.** | **Aktivnost – A150501 Agencija za gospodarenje otpadom** | **172.540,00** | **172.540,00** | **172.540,00** |
| **2.** | **Kapitalni projekt – K150502 Pripremni radovi i kapitalna ulaganja u izgradnju Županijskog centra za gospodarenje otpadom** | **2.787.179,00** | **1.990.842,00** | **1.990.842,00** |
|  | **Ukupno program:** | **2.959.719,00** | **2.163.382,00** | **2.163.382,00** |

**RAZLOG ODSTUPANJA OD PROŠLOGODIŠNJIH PROJEKCIJA**: *(potrebno je navesti zbog čega se plan za 2023. i projekcija za 2024. i 2025. razlikuje od usvojenih projekcija iz prethodne godine)*

Odstupanja su u dijelu troškova za kapitalni projekt, a sve zbog neugovorenih radova za projektiranje i izgradnju CGO Lučino razdolje, koje kao najveći kapitalni projekt kasni u realizaciji, zbog pristiglih nerealnih ponuda prilikom javnog nadmetanja, a zatim zbog odugovlačenja samog procesa druge javne nabave s izjavljenim žalbama.