**OBRAZLOŽENJE PRORAČUNA ZA 2023. I PROJEKCIJE ZA 2024. i 2025. GODINU**

**NAZIV KORISNIKA: UPRAVNI ODJEL ZA FINANCIJE**

**SAŽETAK DJELOKRUGA RADA:**

Odlukom o ustrojstvu i djelokrugu rada upravnih tijela Dubrovačko-neretvanske županije određeni su poslovi Upravnog odjela za financije, a odnose se na sljedeće:

- davanje savjeta iz područja financija za potrebe Župana,

- planiranje, pripremu i izradu nacrta prijedloga Proračuna Županije, njegovih izmjena i dopuna tijekom proračunske godine, te pratećih akata,

- izrađuje polugodišnje i godišnje izvještaje o izvršenju proračuna, te prateće akte i financijska izvješća u skladu s rokovima i na propisanim obrascima prema Pravilniku o financijskom izvještavanju u proračunskom računovodstvu i druga propisana izvješća za potrebe Župana, Županijske skupštine i upravnih tijela,

- praćenje zaduženosti i izvješćivanja o stanju duga,

- utvrđivanje proračunskih ograničenja potrošnje utvrđenih na procjeni prihoda i primitaka te predlaganje mjera za uravnoteženje Proračuna,

- stručne poslove vezane za projekte Europske unije iz djelokruga rada odjela,

- financijsko poslovanje i knjigovodstveno-računovodstvene poslove koji podrazumijevaju provođenje naloga odgovornih izvršitelja, obrada primljenih naloga za prijenos sredstava u skladu s planiranim sredstvima u proračunu, odlukom o izvršavanju proračuna i internim aktima, kontrola izvršenja u skladu sa zakonskim propisima, te se prikuplja i obrađuje dokumentacijska podloga, obrađuju knjigovodstveni podaci proračuna i proračunskih korisnika, vrši se obračun plaća zaposlenih kao i obračun svih vrsta dohotka i druge poslove vezane za zaposlene,

- predlaganje mjera za unapređenje financijskog poslovanja Županije i uvođenje i koordinaciju sustava unutarnjih financijskih kontrola i načela dobrog financijskog upravljanja u upravnim tijelima,

- koordinaciju aktivnosti s upravnim tijelima oko pripreme i davanja izjave o fiskalnoj odgovornosti Župana te pripadajuće dokumentacije prema zakonskim propisima i podzakonskim aktima,

- temeljem Zakona o lokalnim porezima izdaje prvostupanjska rješenja obveznicima poreza na cestovna motorna vozila, te provodi odgovarajuću kontrolu i evidenciju,

- sudjelovanje u izradi strateških i ostalih dokumenata Županije,

- druge poslove utvrđene posebnim zakonom, drugim propisima, aktima Županijske skupštine i Župana.

**PRORAČUNSKI KORISNICI IZ DJELOKRUGA RADA:**

Upravni odjel za financije u svojoj nadležnosti nema proračunskih korisnika.

**ORGANIZACIJSKA STRUKTURA:**

Organizacijska struktura određena je Pravilnikom o unutarnjem redu Upravnog odjela za financije Dubrovačko-neretvanske županije.

**FINANCIJSKI PLAN ZA 2023. – 2025. GODINU:**

|  |  |  |  |  |
| --- | --- | --- | --- | --- |
| **Rb** | **Naziv programa** | **2023** | **2024** | **2025** |
| **1.** | **Zajednički stručni i administrativni poslovi** | **6.622.831,00** | **6.108.843,00** | **5.372.722,00** |
| **2.** | **Proračunska zaliha** | **72.600,00** | **26.600,00** | **26.600,00** |
|  | **UKUPNO GLAVA 1:** | **6.695.431,00** | **6.135.443,00** | **5.399.322,00** |

**NAZIV PROGRAMA: 1600 ZAJEDNIČKI I ADMINISTRATIVNI POSLOVI**

**OPĆI CILJ:**

Financiranje troškova rada upravnih tijela i povjerenih poslova državne uprave u okviru zadanih proračunskih veličina po načelu ekonomičnosti, u skladu s propisima i internim aktima koji uređuju mjerila i način korištenja proračunskih sredstava za obavljanje djelatnosti.

**POSEBNI CILJ:**

Stvaranje sveobuhvatnog, učinkovitog i transparentnog sustava proračuna Dubrovačko-neretvanske županije u skladu sa zakonskim propisima i suvremenim standardima financijskog poslovanja,

Redovno podmirivanje financijskih obveza prema zaposlenicima, korisnicima proračuna i drugim subjektima koji posluju sa Županijom, pravodobno i učinkovito izvršavanje povjerenih poslova državne uprave te poduzimanje svih potrebnih predradnji kako bi se osigurao kontinuitet u obavljanju povjerenih poslova.

**POVEZANOST PROGRAMA SA STRATEŠKIM DOKUMENTIMA:**

Ovaj program ne doprinosi izravno ostvarenju posebnih ciljeva iz strateškog okvira Plana razvoja Dubrovačko-neretvanske županije za razdoblje 2022-2027. godine, ali je kroz Provedbeni program Dubrovačko-neretvanske županije za razdoblje 2021.-2025. godine koji predstavlja poveznicu Proračuna i Plana razvoja i obuhvaća sve rashode i izdatke Proračuna povezan s posebnom mjerom 4.1.1. jačanje kvalitete županijskih i lokalnih institucija.

**ZAKONSKE I DRUGE PODLOGE NA KOJIMA SE PROGRAM ZASNIVA**:

- Zakon o proračunu (NN 144/21),

- Zakon o financiranju jedinica lokalne i područne (regionalne) samouprave (NN127/17 i 138/2020),

- Zakon o lokalnoj i područnoj (regionalnoj) samoupravi (NN 123/17, 98/19,144/2020),

-Zakon o lokalnim porezima (NN 115/16, 101/17),

-Pravilnik o proračunskom računovodstvu i Računskom planu (NN124/14, 115/15, 87/16, 3/18, 126/19 i 108/20),

- Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 28/17, 112/18 i 126/19i 145/20 ),

- Zakon o fiskalnoj odgovornosti (NN 111/18 ),

- Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19),

- Pravilnik o proračunskim klasfikacijama (NN 26/10, 120/13 i 1/20),

- Pravilnik o utvrđivanju proračunskih i izvanproračunskih korisnika proračuna JLP(R)S te o načinu vođenja Registra (NN 128/09,142/14 i 23/19 i 63/21),

- Zakon o službenicima i namještenicima u lokalnoj i područnoj (regionalnoj) samoupravi(NN 86/08, 61/11, 04/18,112/19),

- Zakon o plaćama u lokalnoj i područnoj (regionalnoj) samoupravi (NN 28/10),

- Zakon o porezu na dohodak (NN 115/16, 106/18,121/19 i 32/20),

- Pravilnik o porezu na dohodak (NN 10/17,128/17,106/18, 1/19,80/19, 1/20 i 74/20 i 1/21),

- Zakon o sustavu unutarnjih kontrola u javnom sektoru (NN 78/15 i 102/19),

**NOSITELJ AKTIVNOSTI:** Dubrovačko neretvanska županija

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:**

- Ustrojstvo i djelokrug rada odjela

- Planirani broj zaposlenika u županijskoj upravi

- Planirani porezni prihodi

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Sve aktivnosti u 2022 provode se u skladu s planiranom dinamikom što potvrđuje i ostvarenje pokazatelja uspješnosti. Svi propisani financijsko-planski dokumenti pravovremeno su izrađeni i predloženi i svi propisani izvještaji pravovremeno su izrađeni i predani nadležnim tijelima.

**NAČIN I SREDSTVA ZA REALIZACIJU PROGRAMA: 1600 Zajednički stručni i administrativni poslovi**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024.** | **2025.** |
| 1. | A160001 Redovni rashodi za zaposlene | 2.390.200,00 | 2.400.500,00 | 2.410.900,00 |
| 2. | A160002 Redovni rashodi za zaposlene  - UDU | 2.420.900,00 | 2.430.100,00 | 2.439.300,00 |
| 3. | A160003 Financiranje ostalih rashoda za zaposlene | 241.600,00 | 243.000,00 | 243.800,00 |
| 4. | A160004 Sredstva za preustroj upravnih tijela | 4.003,00 | 0,00 | 0,00 |
| 5. | A160005 Financijski rashodi i naknada za naplatu poreza | 146.000,00 | 146.000,00 | 146.000,00 |
| 6. | A160006 Otplata beskamatnog zajma | 1.287.406,00 | 889.243,00 | 0,00 |
| 7. | A 160007 Jamstvena zaliha | 132.722,00 | 0,00 | 132.722,00 |
|  | **Ukupno program:** | **6.622.831,00** | **6.108.843,00** | **5.372.722,00** |

U okviru aktivnosti **Redovni rashodi za zaposlene, Redovni rashodi za zaposlene – UDU, Financiranje ostalih rashoda za zaposlene i Sredstva za preustroj upravnih tijela** planiraju se rashodi za plaće, doprinose i ostale naknade za zaposlene i planiranje dodatka za uspješnost na radu. Navedeni porast od 6,5 % u odnosu na 2022. godinu prvenstveno je rezultat usklađenja visine plaća za službenike i namještenike s rastućim troškovima života uslijed inflacije te povećanje za minuli rad. Povećanje rashoda za zaposlene u idućoj godini rezultat je usklađivanja materijalnih prava zaposlenih s Izmjenama i dopunama Pravilnika o porezu na dodatak.

U okviru aktivnosti **Financijski rashodi i naknada za naplatu poreza** planiraju se sredstva za isplatu 5% provizije Poreznoj upravi za poslove evidencije, razreza i naplate županijskih poreza, naknada Centru za vozila Hrvatske i Stanicama za tehnički pregled za poslove naplate poreza na cestovna motorna vozila, te 1% naknade Poreznoj upravi za obavljanje poslova utvrđivanja, evidentiranja, naplate, nadzora i ovrhe na porez na dohodak. Ostali financijski rashodi u najvećem dijelu odnose se na bankarske usluge i usluge platnog prometa.

Visina i struktura planiranih rashoda u sklopu ove aktivnosti jednaka je kroz sve tri godine projekcijskog razdoblja.

U okviru aktivnosti **Otplata beskamatnog zajma** planira se otplata beskamatnog zajma osiguranog iz Državnog proračuna kao mjera Vlade Republike Hrvatske usmjerena prema jedinicama lokalne i područne (regionalne) samouprave koje su se suočile s nerazmjerom između dinamike priljeva sredstava i dospijeća obveza, omogućene su mjere pomoći usmjerene na poboljšanje likvidnosti i učinkovitije upravljanje proračunskim sredstvima.

U 2023. planira se otplata beskamatnog zajma za odgođena plaćanja poreza i prireza na dohodak u visini od 371.623,00 eur i otplata beskamatnog zajma po osnovi pada prihoda u 2020. u odnosu na 2019. u iznosu od 915.787,00 eur. Projekcijom za 2024. planira se otplata beskamatnog zajma u cijelosti odnosno zajma po osnovu pada prihoda u 2021. u odnosu na 2019. u iznosu od 889.243,00 eur.

U sklopu aktivnosti **Jamstvena zaliha** osigurana su sredstva u slučaju protestiranja danih jamstava Županije.

**RAZLOG ODSTUPANJA OD PROŠLOGODIŠNJIH PROJEKCIJA**:

U odnosu na prošlogodišnju projekciju sredstva planirana u sklopu ovog programa povećana su za 996.048,00 eur sto je rezultat planiranih sredstava u sklopu aktivnosti Redovni rashodi za zaposlene, Redovni rashodi za zaposlene – UDU i Ostali rashodi za zaposlene u iznosu od 611.822,00 zbog već spomenutoga planiranog povećanja plaća, doprinosa i ostalih naknada za zaposlene. Povećava se i Otplata beskamatnog zajma u iznosu od 371.624,00 eur jer dio otplate koji je bio planiran u 2022 otplatiti ce se u 2023.. Isto tako osigurava se Jamstvena zaliha u iznosu od 132.722,00 zbog moguće naplate županijskog jamstva. Financijski rashodi i naknade za naplatu poreza povećavaju se za 29.868,00 eur zbog povećanog prihoda od naplate poreza na dohodak i ostalih županijskih poreza.

**NAZIV PROGRAMA : 1601 PRORAČUNSKA ZALIHA**

**OPĆI CILJ:**

Sukladno članku 56. Zakona o proračunu, u proračunu se utvrđuju sredstva za proračunsku zalihu. Sredstva proračunske zalihe koriste se za nepredviđene namjene, za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti. Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških nesreća ili izvanrednih događaja i ostalih nepredvidivih nesreća, te za druge nepredviđene rashode tijekom godine. Sredstva proračunske zalihe mogu iznositi najviše 0,5% planiranih proračunskih prihoda bez primitaka. Visina sredstava proračunske zalihe utvrđuje se Odlukom o izvršavanju proračuna.

**POSEBNI CILJ:**

Izvještavati redovno Skupštinu Županije o izvršenim rashodima u zakonskim rokovima.

**POVEZANOST PROGRAMA SA STRATEŠKIM DOKUMENTIMA:**

Ovaj program ne doprinosi izravno ostvarenju posebnih ciljeva iz strateškog okvira Plana razvoja Dubrovačko-neretvanske županije do 2027 i kroz Provedbeni program Dubrovačko-neretvanske županije za razdoblje 2021.-2025. godine nema poveznicu s posebnom mjerom.

**ZAKONSKE I DRUGE PODLOGE NA KOJIMA SE PROGRAM ZASNIVA**:

Zakon o proračunu i Odluka o izvršavanju proračuna Dubrovačko-neretvanske županije

**NOSITELJ AKTIVNOSTI:** Dubrovačko-neretvanska županija

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE** **POTREBNIH SREDSTAVA ZA PROVOĐENJE PROGRAMA:**

U okviru ove aktivnosti planiraju se sredstva do visine 0,5 posto planiranih prihoda proračuna bez primitaka

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Svi planirani ciljevi iz prethodne godine su postignuti

**NAČIN I SREDSTVA ZA REALIZACIJU PROGRAMA: 1601 Proračunska zaliha**

|  |  |  |  |  |
| --- | --- | --- | --- | --- |
| **Rb** | **Naziv aktivnosti / projekta** | **2023.** | **2024** | **2025** |
| 1. | Proračunska zaliha | 72.600,00 | 26.600,00 | 26.600,00 |
|  | **Ukupno program** | **72.600,00** | **26.600,00** | **26.600,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Nema znatnih odstupanja od prošlogodišnje projekcije.